Konferenza tal-aħbarijiet Konferenza tal-aħbarijiet tal-Partit Nazzjonalista minn quddiem il-Faċilità Korrettiva ta' Kordin, f'Raħal Ġdid, indirizzata mill-Kelliem Ewlieni tal-Partit Nazzjonalista Peter Agius, u l-kandidati Graziella Galea u Darren Carabott. Il-Partit Nazzjonalista stqarr li l-Ministru għall-Ambjent Aaron Farrugia qed ikaxkar saqajh fuq il-problema tat-tibdil fil-klima "minkejja l-urġenza f'dan il-qasam anke fid-dawl tar-rapport tan-Nazzjonijiet Uniti". Ir-rapport inkwetanti tal-UN: "Id-dinja semgħet iżda ma tatx kas" – Rapport UN F'konferenza tal-aħbarijiet indirizzata mill-Kelliem għat-Tibdil fil-Klima Robert Cutajar, il-Kelliem għall-Ekonomija l-Ħadra David Thake u l-kandidata Janice Chetcuti, il-Gvern ġie kkritikat talli niżżel il-miri tal-Unjoni Ewropea fil-qtugħ tal-emissjonijiet u naqas milli jinvesti f'infrastruttura għall-karozzi elettriċi. "Il-Gvern falla u issa għax kien obbligat li mill-fondi ta' rkupru jrid jalloka ammont għas-settur ambjentali, issa qed jipprova jieħu l-mertu għal dan. L-istess bħal ma daqq il-vittorja meta kien ftaħar li kien ikkonvinċa lill-Unjoni Ewropea biex il-miri ta' Malta fejn jidħol it-tnaqqis fl-emmissjonijiet jinżel minn 36% għal 19%," komplew jgħidu l-Kelliema Nazzjonalisti. Saħqu li apparti l-bżonn ta' infrastruttura b'saħħitha, hemm bżonn li ssir kampanja edukattiva qawwija biex aktar nies jinvestu f'vetturi li jaħdmu bl-elettriku. Intant, il-Kelliema qalu li t-tim maħtur mill-Kap tal-Partit Nazzjonalista Bernard Grech fuq it-tibdil fil-klima qed jaħdem fuq konferenza nazzjonali dwar dan is-settur u li d-dettalji tagħha se jkunu qed jitħabbru fil-ġranet li ġejjin. Il-ġimgħa l-oħra, Grech ikkonferma li se jwaqqaf tim fi ħdan il-Partit Nazzjonalista biex jorganizza konferenza nazzjonali dwar it-tibdil fil-klima. Aqra aktar fuq dan il-grupp: In-nuqqas ta' azzjoni kkawżat katastrofi fil-klima – Bernard Grech "Il-PN ma jistax ikun kredibbli meta jitkellem dwar l-ambjent" – Partit Laburista B'reazzjoni għall-konferenza tal-PN, il-Partit Laburista stqarr li l-Partit Nazzjonalista ma jista qatt ikun kredibbli meta jitkellem dwar l-ambjent. "Min irid jgħid li se jtejjeb l-affarijiet irid jammetti dak li seta' għamel aħjar. Il-Partit Nazzjonalista għadu qed jiddefendi d-deċiżjonijiet ta' meta kien fil-Gvern u li l-effett tagħhom għadu jinħass sal-lum," qal il-PL fi stqarrija. Il-PL ikkritika wkoll lill-Kelliem tal-PN Robert Cutajar "talli ddefenda l-estensjoni tal-iżvilupp tal-2006 u qal li dan huwa minnu għax hu kien parti mis-sistema li ħadet dawn id-deċiżjonijiet". Il-Partit Laburista fakkar ukoll li l-Gvern ħa numru ta' inizjattivi kbar fis-setturi tal-enerġija u t-trasport imma "il-Partit Nazzjonalista għażel li jinjora dan kollu". .td_uid_3_611fe5684e90d_rand.td-a-rec-img{text-align:left}.td_uid_3_611fe5684e90d_rand.td-a-rec-img img{margin:0 auto 0 0}